Kateter
<s>U medicini, kateter je tanka cijev napravljena od medicinskih materijala i ima široku upotrebu.</s><s>Kateteri su medicinske naprave koje se mogu umetnuti u tijelo radi liječenja bolesti ili da se izvede hirurški zahvat.</s><s>Modifikovanjem materijala ili prilagođavanjem načina kako se kateteri proizvode, moguće ih je prilagoditi za kardiovaskularne, neurološke, gastrointestinalne, neurovaskularne, i oftalmološke aplikacije.</s><s>Kateteri se mogu umetnuti u tjelesnu šupljinu, kanale ili žile.</s><s>Funkcionalno, oni omogućuju drenažu, davanje tekućina ili plinova, pristup hirurškim instrumentima, te imaju široku upotrebu u drugim procesima zavisno od vrste katetera.</s><s>Postupak umetanja katetera naziva se  kateterizacija .</s><s>Kateter je najčešće tanka, fleksibilna cijev ("mehki" kateter), iako su kateteri dostupni sa različitim nivoima čvrstoće zavisno od primjene.</s><s>Kateter koji se nalazi unutar tijela, privremeno ili trajno, naziva se kao kateter sa prebivalištem.</s><s>Trajno umetnuti kateter može se nazvati permcath (trajni kateter).</s><s>U drevnoj Siriji kateter je pravljen od trske.</s><s>"Kateter - καθετήρ" je isprva podrazumijevao bilo koji instrument koji je umetnut.</s><s>Riječ dolazi od grčkog glagola "kathiemai - καθίεμαι", što znači "ubaciti”, jer se kateter "ubacuje" u tijelo.</s>

<s>Historija 
Kateteri su korišteni od strane čovječanstva još od davnih vremena.</s><s>Drevni Sirijci su pravili katetere od trstike.</s><s>Drevni Grci su koristili šuplje metalne cijevi koje su bile umetane kroz mokraćnu cijev u mokraćni mjehur kako bi ga ispraznili.</s><s>U modernoj medicini, upotrebu katetera je prvi opisao dr. N.B. Sornborger koji je patentirao špricu i kateter 1868.</s><s>Godine.</s><s>Tokom ranih 1900-ih jedan čovjek iz Dublina po imenu Walsh i slavni škotski urolog Norman Gibbon napravili su standardni kateter koji se i danas koristi u bolnicama - Gibbon-Walsh kateter.</s><s>Moderni jednokratni kateter prvi put je osmislio David S. Sheridan tokom 1940-ih godina.</s><s>On je razvio modernu za jednokratnu upotrebu plastičnu endotrahealnu cijev koja se koristi za održavanje disajnih puteva otvorenim za vrijeme operacije i u hitnim slučajevima.</s>

<s>Vrste katetera</s>

<s>Urinarni kateteri 
Urinarni kateteri su šuplje, djelomično fleksibilne cijevi koje prikupljaju urin iz mjehura.</s><s>Urinarni kateteri dolaze u raznim veličinama i vrstama.</s><s>Kateteri mogu biti napravljeni od:</s>

<s>gume
plastike (PVC)
silikona
lateksa</s>

<s>Cijev katetera je povezana sa kesom koja drži urin.</s><s>Kateteri su obično potrebni kada pacijent ne može isprazniti mokraćni mjehur.</s><s>Ako se mjehur ne prazni, urin se kupi i dovodi do pritiska na bubrege.</s><s>Pritisak može dovesti do zatajenja bubrega, što može biti opasno i može dovesti do trajnog oštećenja bubrega.</s><s>Većina katetera su potrebni dok se pacijentu ne povrati sposobnost za nesmetano mokrenje, što obično traje kratko vrijeme.</s><s>Starije osobe i one sa stalnim ozljedama ili prilikom teških bolesti moraju koristiti urinarne katetere više vremena, a ponekad i za stalno.</s>

<s>Reference</s>

<s>Kateteri</s>

